На основу члана 26. став 1. тачка 2) и став 2. тачка 2) Закона о јавним службама („Службени гласник РС“, број 42/91, 71/94, 79/2005-др. закон, 81/2005-испр. др. закона, 83/2005-испр. др. закона и 83/2014-др.закон) и члана 37. став 1. тачка 7) Статута Града Ниша („Службени лист Града Ниша“, број 88/2008, 143/2016 и 18/2019),

Скупштина Града Ниша на седници одржаној дана \_\_\_\_\_\_\_\_\_\_\_\_\_\_\_\_\_\_\_\_\_\_\_године доноси

**ОДЛУКУ**

**О УКИДАЊУ УСТАНОВЕ „НАРОДНИ УНИВЕРЗИТЕТ" НИШ**

Члан 1.

Овом одлуком укида се установа „Народни универзитет“ Ниш, са седиштем у Нишу, у улици “Трг Краља Милана” број 8 (у даљем тексту: Установа) из разлога што не постоје услови за обављање делатности, а потребе за делатношћу Установе могу да се задовоље на рационалнији и економичнији начин.

Установа је основaна Одлуком о оснивању Народног универзитета Ниш („Службени лист Града Ниша“, број 65/2003, 5/2005, 54/2010, 138/2017 и 92/2020) ради обављања претежне делатности -85.59 - Остало образовање, под матичним бројем 07185260, ПИБ 100615731, са пословним бројем рачуна у Министарству финансија, Управа за трезор, Филијала Ниш, 840-1096743-42.

Члан 2.

На основу ове одлуке спровешће се поступак редовне ликвидације Установе, у складу са законом.

Ликвидација Установе почиње даном регистрације ове одлуке у Регистру и објављивањем огласа о покретању ликвидацији.

Члан 3.

Права, обавезе, имовину и архиву Установе преузима град Ниш.

Члан 4.

Од дана ступања на снагу ове одлуке престаје мандат органима управљања, као и важење општих аката Установе.

Члан 5.

За ликвидационог управника Установе именује се Слађана Ћетковић из Ниша, хххххххххх хх , ЈМБГ 0000000000000.

Ликвидациони управник заступа Установу у ликвидацији и одговоран је за законитост поступања Установе у ликвидацији.

Члан 6.

Од дана регистрације Одлуке Установа не може предузимати нове послове, већ само послове везане за спровођење ликвидације, у складу са законом.

Члан 7.

Ликвидациони управник Установе може закључити споразум о преузимању запослених из Установе, са овлашћеним лицима установе Центар за стручно усавршавање Ниш и установе Дечије одмаралиште “Дивљана”, у складу са законом и другим актима.

Члан 8.

Позивају се повериоци да пријаве своја потраживања према Установи, у складу за законом.

Ликвидациони управник ће свим познатим повериоцима упутити и писано обавештење о покретању ликвидације Установе, најкасније у року од 15 дана од дана почетка ликвидације.

Упозоравају се повериоци да ће им потраживања бити преклудирана ако их не пријаве најкасније у року од 30 дана од истека периода трајања огласа о ликвидацији.

Установа у ликвидацији може, у року од 30 дана од дана пријема пријаве потраживања, оспорити потраживање повериоца, у ком случају је обавезно да о томе у истом року обавести повериоца уз образложење оспоравања потраживања.

Установа у ликвидацији не може оспоравати потраживања повериоцима чија су потраживања утврђена извршном исправом.

Ако поверилац чије је потраживање оспорено не покрене поступак пред надлежним судом у року од 15 дана од дана пријема обавештења о оспоравању потраживања и у истом року о томе писаним путем не обавести Установу у ликвидацији то потраживање се сматра преклудираним.

Ако је до тренутка пријема обавештења о оспоравању потраживања поверилац против Установе већ покренуо поступак о том потраживању пред надлежним судом, поверилац није дужан да покреће нови поступак по пријему обавештења о оспоравању потраживања.

Члан 9.

Пријаве потраживања достављају се на адресу седишта Установе, „Народни универзитет у ликвидацији" Ниш ,Трг Краља Милана број 8. Ниш.

Члан 10.

Позивају се дужици Установе да измире своје обавезе према Народном универзитету Ниш.

Члан 11.

Ликвидациони управник ће у року од 30 дана од почетка ликвидације саставити почетни ликвидациони биланс као ванредни финансијски извештај, у складу за законом и исти поднети Скупштини Града на усвајање.

Ликвидациони управник саставља почетни ликвидациони извештај најраније 90 дана, а најкасније 150 дана од дана почетка ликвидације и у истом року га подноси Скупштини Града на усвајање.

Ликвидациони управник ће након усвајања почетног ликвидационог извештаја од стране Скупштине Града предузети потребне радње за регистрацију почетног ликвидационог извештаја у складу са законом.

Члан 12.

Ликвидација Установе окончава се доношењем Одлуке о окончању ликвидације од стране Скупштине Града Ниша.

Брисање Установе из Регистра извршиће се по окончању поступка ликвидације.

Брисањем из регистра Установе престаје да важи Одлука о оснивању Народног универзитета Ниш („Службени лист Града Ниша“, број 138/17 и 92/2020).

Члан 13.

Град ће сносити трошкове спровођења ликвидације из члана 6. ове одлуке.

Члан 14.

Ова одлука ступа на снагу осмог дана од дана објављивања у „Службеном листу Града Ниша“.

Број:

У Нишу, \_\_\_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

**Председник**

др Бобан Џунић

**О б р а з л о ж е њ е**

Правни основ за доношење Одлуке садржан је у члану 26. и 27. Закона о јавним службама, којима је прописано да установа може бити укинута, поред осталог, и ако не постоје услови за обављање делатности, а потребе за делатношћу установе моду да се задовоље на рационалнији и економичнији начин, те да акт о укидању установе доноси оснивач.

Разлог доношења Одлуке о покретању поступка ликвидације „Народног универзитета" Ниш је тај што ова установа, која није индиректни корисник буџета Града, обављањем делатности за коју је регистрована не обезбеђује средства потребна за успешно пословање.

За реализацију ове одлуке нису потребна додатна финансијска средства у овој години.

У складу са напред наведеним предлаже се Скупштини Града да донесе одлуку као у диспозитиву.

Вршилац дужности заменика начелника

Градске управе за друштвене делатности

Павлина Михајленко